b"\n_START_ARTICLE_\nAutobusas\n_START_PARAGRAPH_\nAutobusas (gr. auto 'pats' + (omni)busas)\xc2\xa0\xe2\x80\x93 daugiavietis automobilis keleivi\xc5\xb3 ve\xc5\xbeimui, turintis 9 ir daugiau s\xc4\x97dim\xc5\xb3 viet\xc5\xb3. 9-12 viet\xc5\xb3 autobusai vadinami mikroautobusais, jie naudojami mar\xc5\xa1rutiniame transporte, kaip \xc5\xbeinybiniai automobiliai. Didesniuose autobusuose b\xc5\xabna 20-45 s\xc4\x97dim\xc5\xb3 ir 9-25 stovim\xc5\xb3 viet\xc5\xb3, tarptautiniais ir tarpmiestiniais mar\xc5\xa1rutais va\xc5\xbein\xc4\x97jan\xc4\x8diuose autobusuose\xc2\xa0\xe2\x80\x93 tik s\xc4\x97dimos vietos (30-60).\n_START_SECTION_\nIstorija\n_START_PARAGRAPH_\nPirmieji keleivius ve\xc5\xbe\xc4\x99 omnibusai atsirado Did\xc5\xbeiojoje Britanijoje 1831 metais, pirmieji autobusai prad\xc4\x97ti gaminti XX a. prad\xc5\xbeioje, 1904 metais Londone prad\xc4\x97jo veikti pirmasis keleivinis autobus\xc5\xb3 mar\xc5\xa1rutas. Lietuvoje specialiai \xc4\xafrengtos stotys prad\xc4\x97tos statyti XX a. viduryje."